pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุทิน ลงพื้นที่ สมุทรสาคร หลังพบรายงานผู้ติดเชื้อโควิด 19 เพิ่ม ส่งรถตรวจเชื้อชีวนิรภัยพระราชทานเพื่อคัดกรอง 3 คัน
วันศุกร์ที่ 18 ธันวาคม 2563
อนุทิน ลงพื้นที่ สมุทรสาคร หลังพบรายงานผู้ติดเชื้อโควิด 19 เพิ่ม ส่งรถตรวจเชื้อชีวนิรภัยพระราชทานเพื่อคัดกรอง 3 คัน
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ตลาดกลางกุ้ง หลังพบผู้ติดเชื้อโควิด 19 ในประเทศ ที่ จ.สมุทรสาคร ที่มีความสัมพันธ์กับตลาดเพิ่ม ให้กรมควบคุมโรคเร่งสอบสวนโรค ติดตามผู้สัมผัส ส่งรถเก็บตัวอย่างชีวนิรภัยพระราชทานลงพื้นที่แล้
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ตลาดกลางกุ้งหลังพบผู้ติดเชื้อโควิด 19 ในประเทศ ที่ จ.สมุทรสาคร ที่มีความสัมพันธ์กับตลาดเพิ่ม ให้กรมควบคุมโรคเร่งสอบสวนโรค ติดตามผู้สัมผัส ส่งรถเก็บตัวอย่างชีวนิรภัยพระราชทานลงพื้นที่แล้ว 3 คัน พร้อมสนับสนุนอุปกรณ์การแพทย์ เตรียมความพร้อมโรงพยาบาลเพื่อให้การรักษา
ค่ําวันนี้ (18 ธันวาคม 2563) ที่ จ.สมุทรสาคร นายอนุทิน ชาญวีรกูล รองนายกรัฐมนตรี​และ​รัฐมนตรี​ว่าการ​กระทรวง​สาธารณสุข​ลงพื้นที่ติดตามความคืบหน้าหลังพบรายงานผู้ติดเชื้อโควิด 19ที่ตลาดกลางกุ้ง จ.สมุทรสาคร โดยให้สัมภาษ​ณ์ว่า​วันนี้ได้มาติดตามความคืบหน้ากรณีพบผู้ติดเชื้อโควิด 19 ที่จังหวัดสมุทรสาคร ซึ่งขณะนี้ทีมควบคุมโรคกระทรวงสาธารณสุข ได้ส่งทีมทํางานร่วมกับโรงพยาบาลในจังหวัดสมุทรสาคร และผู้ว่าราชการจังหวัดในการติดตามสอบสวนโรคและตรวจหาเชื้อ ขณะนี้มีความพร้อมค่อนข้างมาก โดยได้รับพระมหากรุณาธิคุณส่งรถตรวจหาเชื้อนิรภัยพระราชทานจํานวน 3 คัน เพื่อทําการตรวจผู้ที่พักอาศัย ในตลาดกลางกุ้งจังหวัดสมุทรสาคร ประมาณ 4,000 คน ซึ่งส่วนใหญ่เป็นแรงงานต่างด้าว ในจํานวนนี้มีคนไทยอยู่ประมาณ 10 เปอร์เซ็นต์ ขณะนี้ตรวจหาเชื้อไปแล้วกว่า 2,000 คน เบื้องต้นพบผู้ติดเชื้อ 13 ราย ส่วนใหญ่มีความสัมพันธ์กับตลาด และจะขยายการสอบสวนโรคต่อไป สําหรับผู้ติดเชื้อรายแรกขณะนี้ได้ทราบ timeline ในแต่ละวัน ซึ่งมีอาชีพค้าขายโดยรวบรวมกุ้งไปขายอีกตลาดหนึ่ง ซึ่งจะต้องติดตามหาผู้สัมผัสเพิ่มเติมส่วนผู้สัมผัสเสี่ยงสูงขณะนี้ได้เข้าระบบกักกันแล้ว
สําหรับสถานการณ์ที่จังหวัดสมุทรสาคร ถือว่ายังไม่เป็นที่กังวล แต่ขอให้สวมหน้ากากอนามัยตลอดเวลา หลีกเลี่ยงจุดเสี่ยงที่อาจเกิดการติดเชื้อ ล้างมือบ่อยๆ เพิ่มความระมัดระวังตนเอง ส่วนกรมควบคุมโรคต้องเร่งสอบสวนโรคและทําการตรวจหาเชื้อให้ได้มากที่สุด เพื่อจํากัดวงการแพร่ระบาด หากประชาชนที่พักอาศัยในบริเวณตลาดกลางกุ้ง มีความประสงค์จะตรวจหาเชื้อ สามารถขอเข้ารับการตรวจได้ฟรี
“ขอย้ําว่าไม่มีปัญหาใดๆ ให้ระบบการควบคุมโรคได้ทํางาน หากพบผู้ป่วย เราก็มียาที่รักษาให้หายได้ ซึ่งผู้ป่วยที่พบไม่ได้แสดงอาการใดๆ ที่น่าเป็นห่วง ได้อยู่ในมือของทีมแพทย์และพยาบาลในเขตจังหวัดสมุทรสาครเรียบร้อยแล้ว อาทิ โรงพยาบาลสมุทรสาคร โรงพยาบาลกระทุ่มแบน พร้อมให้การดูแลรักษา ขณะนี้มีห้องแยกโรค ห้องความดันลบครบ เตรียมรับมือกับสถานการณ์ขอให้มั่นใจ ผู้ที่จะเดินทางมาท่องเที่ยวที่จังหวัดสมุทรสาคร หรือใช้เป็นทางผ่าน สามารถท่องเที่ยวได้ตามปกติไม่มีอันตรายอย่างแน่นอน” นายอนุทินกล่าว
ทั้งนี้ กระทรวงสาธารณ​สุขได้ส่งรถเก็บตัวอย่างชีวนิรภัยพระราชทานลงพื้นที่ตลาดกลางกุ้งจ.สมุทรสาคร​ เพื่อเก็บตัวอย่างประชาชนกลุ่มเสี่ยง จํานวน 3 คัน และสนับสนุนหลอดเก็บตัวอย่าง VTM จํานวน 2,500 หลอด ไม้ swab 2,500 NPS และ Throat swab ชุดตรวจ Rapid Ab test 200 test วัสดุกับ ppe ปรอท 100 ชิ้น กาวน์กันน้ํา 200 ตัว surgical mask 500 ชิ้นหมวกคลุมผม 200 ชิ้น face shield 100 ชิ้น alcohol 5 ลิตร 10 แกลลอน ถุงแดง 5 กิโลกรัม
***************************** 18 ธันวาคม 2563
รัฐบาลไทย-ข่าวทำเนียบรัฐบาล-สภา สบช. พร้อมผลิตกำลังคนด้านสาธารณสุขกว่า 5 พันคน ในปีการศึกษา 2564
วันศุกร์ที่ 18 ธันวาคม 2563
สภา สบช. พร้อมผลิตกําลังคนด้านสาธารณสุขกว่า 5 พันคน ในปีการศึกษา 2564
สภาสถาบันพระบรมราชชนก พร้อมผลิตกําลังคนด้านสาธารณสุขปี 2564 คณะพยาบาลศาสตร์ 3,686 คน และคณะสาธารณสุขศาสตร์และสหเวชศาสตร์ 1,875 คน เพื่อรองรับการดูแลสุขภาพประชาชนในระบบปฐมภูมิ
สภาสถาบันพระบรมราชชนก พร้อมผลิตกําลังคนด้านสาธารณสุขปี 2564 คณะพยาบาลศาสตร์ 3,686 คน และคณะสาธารณสุขศาสตร์และสหเวชศาสตร์ 1,875 คน เพื่อรองรับการดูแลสุขภาพประชาชนในระบบปฐมภูมิ
วันนี้ (18 ธันวาคม 2563) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ในฐานะนายกสภาสถาบันพระบรมราชชนก เป็นประธานการประชุมสภาสถาบันพระบรมราชชนก ครั้งที่ 9/2563 และให้สัมภาษณ์ว่า ในวันนี้ที่ประชุมได้พิจารณาเห็นชอบแผนการผลิตนักศึกษาหลักสูตรต่าง ๆ ของสถาบันพระบรมราชชนก ประจําปีการศึกษา 2564 ซึ่งมาจากการวิเคราะห์และสํารวจความต้องการบุคลากรในสังกัดกระทรวงสาธารณสุข และหน่วยงานอื่น ๆ อาทิ องค์กรปกครองส่วนท้องถิ่น ทหาร ตํารวจ เป็นต้น เพื่อผลิตและพัฒนาบุคลากรตามความต้องการ สอดคล้องกับนโยบายที่จะพัฒนาระบบบริการสุขภาพปฐมภูมิ ทั้งการดูแลส่งเสริมสุขภาพ การป้องกันควบคุมโรค การฟื้นฟู และการรักษาโรค เพื่อให้ประชาชนในพื้นที่ได้รับบริการใกล้บ้าน ลดค่าใช้จ่ายในการเดินทาง ลดแออัดในรพ.ใหญ่ รวมทั้งแก้ไขปัญหาการขาดแคลนกําลังคนด้านสาธารณสุขด้วย
ทั้งนี้ ในปีการศึกษา 2564 สถาบันพระบรมราชชนกจะเปิดรับสมัครและคัดเลือกนักศึกษาภายในเดือนมิถุนายน 2564 โดยเปิดรับ คณะพยาบาลศาสตร์ 3,686 คน, คณะสาธารณสุขศาสตร์และสหเวชศาสตร์รวม 1,875 คน แบ่งเป็นหลักสูตรระดับปริญญาตรีสาขาวิชาสาธารณสุขชุมชน 360 คน สาขาวิชาทันตสาธารณสุข 340 คน สาขาวิชาการแพทย์แผนไทย/แพทย์แผนไทยประยุกต์ 330 คน สาขาวิชาเวชระเบียน 50 คน สาขาวิชารังสีเทคนิค 55 คน สาขาวิชาอาชีวอนามัยและความปลอดภัย 50 คน สาขาวิชาฉุกเฉินการแพทย์ 40 คน และหลักสูตรประกาศนียบัตรวิชาชีพชั้นสูงสาขาวิชาเทคนิคเภสัชกรรม 320 คน สาขาวิชาปฏิบัติการฉุกเฉินการแพทย์ 210 คน และสาขาวิชาเวชระเบียน 120 คน
************************* 18 ธันวาคม 2563
รัฐบาลไทย-ข่าวทำเนียบรัฐบาล-​รัฐบาลเตือน อย่าลักลอบเข้าเมือง เปิดโอกาสแสดงความจำนงระยะนี้ไม่เอาผิด
วันศุกร์ที่ 18 ธันวาคม 2563
​รัฐบาลเตือน อย่าลักลอบเข้าเมือง เปิดโอกาสแสดงความจํานงระยะนี้ไม่เอาผิด
วันศุกร์ที่ 18 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแจ้งเตือนประชาชนที่พํานักอยู่ในต่างแดน แม้จะเคยเป็นผู้กระทําผิดกฏหมายเข้าเมือง หากต้องการเดินทางกลับเข้าประเทศไทยขอให้แจ้งทางการและดําเนินการอย่างถูกกฎหมาย โดยในระยะนี้จะถือว่าไม่มีความผิด เพื่อที่จะได้เข้าสู่การกักกันโรคเป็นเวลา 14 วัน และหากพบว่าเป็นโรคโควิด19 จะได้เข้ารับการรักษาอย่างทันท่วงที ซึ่งภาครัฐพร้อมดูแลตั้งแต่บริเวณด่านควบคุมโรค และขอย้ําว่าอย่าลักลอบเข้าประเทศ เพราะจะก่อให้เกิดความเดือดร้อนแก่ผู้อื่นในสังคม ทั้งยังเป็นการกระทําผิด พ.ร.ก.การบริหารราชการในสถานการณ์ฉุกเฉิน พ.ร.บ.คนเข้าเมือง และ พ.ร.บ.โรคติดต่อแห่งชาติ ซึ่งจะต้องถูกดําเนินคดีตามกฎหมาย ในส่วนของรัฐบาลนั้นได้เพิ่มความเข้มงวดการตรวจตราตามแนวชายแดนให้มากขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-องคมนตรีตรวจเยี่ยมโรงพยาบาลเสาไห้เฉลิมพระเกียรติ 80 พรรษา จังหวัดสระบุรี
วันศุกร์ที่ 18 ธันวาคม 2563
องคมนตรีตรวจเยี่ยมโรงพยาบาลเสาไห้เฉลิมพระเกียรติ 80 พรรษา จังหวัดสระบุรี
องคมนตรีตรวจเยี่ยมการดําเนินงานโรงพยาบาลเสาไห้เฉลิมพระเกียรติ 80 พรรษา จังหวัดสระบุรี เป็นโรงพยาบาล Smart Hospital จัดบริการแบบ New Normal ให้บริการกัญชาทางการแพทย์ และการแพทย์แผนไทยครบวงจร ผู้ป่วยพึงพอใจ
องคมนตรีตรวจเยี่ยมการดําเนินงานโรงพยาบาลเสาไห้เฉลิมพระเกียรติ 80 พรรษา จังหวัดสระบุรีเป็นโรงพยาบาล Smart Hospital จัดบริการแบบ New Normal ให้บริการกัญชาทางการแพทย์ และการแพทย์แผนไทยครบวงจร ผู้ป่วยพึงพอใจ
วันนี้ (18 ธันวาคม 2563) ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะรองประธานกรรมการมูลนิธิเทพรัตนเวชชานุกูล พร้อมด้วยนายแพทย์สมยศ ศรีจารนัย สาธารณสุขนิเทศก์เขตสุขภาพที่ 4 และคณะ ตรวจเยี่ยมให้กําลังใจบุคลากรและติดตามความคืบหน้าการดําเนินงานโรงพยาบาลเสาไห้เฉลิมพระเกียรติ 80 พรรษา จังหวัดสระบุรี
นายแพทย์สมยศ ศรีจารนัย สาธารณสุขนิเทศก์ เขตสุขภาพที่ 4 กล่าวว่า โรงพยาบาลเสาไห้เฉลิมพระเกียรติ 80 พรรษา จังหวัดสระบุรี เป็น Smart Hospital ใช้เทคโนโลยีสารสนเทศในการบริหารจัดการระบบบริการเพิ่มความสะดวกรวดเร็วผู้รับบริการ และปรับระบบบริการแบบ New Normal สํารองเวชภัณฑ์ใช้ได้ 4 เดือนจัดห้องแยกโรค ปรับปรุงระบบระบายอากาศ เตรียมหอผู้ป่วยเฉพาะโรค 40 เตียง มีคลินิกเฉพาะโรคทางเดินหายใจ และเข้มมาตรการป้องกันโรค DMHT ทั้งบุคลากรทางการแพทย์ ผู้ป่วยตลอดเวลาที่อยู่ในโรงพยาบาล นอกจากนี้ ได้เปิดบริการกัญชาทางการแพทย์แบบผสมผสาน บริการการแพทย์แผนไทยครบวงจร มีโรงผลิตยาสมุนไพรที่ได้มาตรฐาน ผ่านการรับรอง GMP WHO ใช้แหล่งวัตถุดิบในพื้นที่ ให้ประชาชนปลูกแล้วนํามาจําหน่ายให้โรงพยาบาล พัฒนาบรรจุภัณฑ์ ส่งเสริมให้ใช้ยาสมุนไพร ทั้งในโรงพยาบาลส่งเสริมสุขภาพตําบล โรงพยาบาล และโรงพยาบาลในจังหวัดสระบุรี ได้ทํา MOU การซื้อขายยาในภาพของเขตสุขภาพที่ 4 ทําวิจัยเพื่อสร้างความเชื่อมั่นในการใช้ยาสมุนไพร มีผู้มารับบริการทั้งนวด อบสมุนไพร ประคบสมุนไพร และการดูแลหลังคลอดด้วยการทับหม้อเกลือจํานวนมาก
นอกจากนี้ ได้จัดโครงการพาหมอไปหาคนไข้ จัดตั้งคลินิกโรคเรื้อรังร่วมกับเครือข่าย เน้นการรับรู้เรื่องโรค การปรับพฤติกรรมตนเอง ที่โรงพยาบาลส่งเสริมสุขภาพตําบลจํานวน 13 แห่ง ผู้ป่วยเบาหวานสามารถควบคุมระดับน้ําตาลได้ เพิ่มขึ้นจาก 28.68 เป็น 38.51 ผู้ป่วยพึงพอใจ ลดค่าใช้จ่ายและประหยัดเวลาของผู้ป่วยและญาติ รวมทั้งดูแลผู้ป่วยระยะกึ่งเฉียบพลันครบวงจร โดยความร่วมมือจากโรงพยาบาลสระบุรี เพื่อให้ผู้ป่วยเข้าถึงบริการมากขึ้น ลดความแออัดของโรงพยาบาลสระบุรี มีผู้ป่วยได้รับการฟื้นฟู 101 คน และดูแลในชุมชน 60 คน มีอาการดีขึ้นสามารถกลับไปทํางานได้ 64 คน เป็นการเพิ่มคุณภาพชีวิตให้กับคนในชุมชน ทั้งยังเป็นโรงพยาบาลเศรษฐกิจพอเพียง มีศูนย์สาธิตการเรียนรู้เศรษฐกิจพอเพียงและภูมิปัญญาท้องถิ่นร่วมกันของชุมชน ปลูกผักสวนครัวผลิตน้ํายาต่าง ๆ ใช้ในโรงพยาบาลและขยายผลสู่ชุมชน
ทั้งนี้ ในปี 2562 ได้รับพระมหากรุณาธิคุณพระราชทานสนับสนุนงบประมาณจัดซื้อเครื่องตรวจอวัยวะคลื่นความถี่สูงชนิดสี 2 หัวตรวจ มูลค่า 930,000 บาท มีผู้รับบริการ 110 คน และเครื่องวัดความดันโลหิตดิจิทัลแบบพกพา 4 เครื่อง และในปีงบ 2563 ได้รับการสนับสนุนยูนิตทําฟัน มูลค่า 460,000 บาท มีผู้รับบริการ 243 คน
รัฐบาลไทย-ข่าวทำเนียบรัฐบาล-เห็นชอบจ่ายบัตรสวัสดิการแห่งรัฐ 500 บาท นาน 3 เดือน
วันศุกร์ที่ 18 ธันวาคม 2563
เห็นชอบจ่ายบัตรสวัสดิการแห่งรัฐ 500 บาท นาน 3 เดือน
วันพฤหัสบดีที่ 17 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการเพิ่มกําลังซื้อให้แก่ผู้มีบัตรสวัสดิการแห่งรัฐ จํานวนกว่า 14 ล้านคน โดยเพิ่มวงเงินค่าซื้อสินค้าอุปโภคบริโภคที่จําเป็น จํานวน 500 บาทต่อคนต่อเดือน เป็นเวลา 3 เดือน คือ ม.ค. – มี.ค. 2564 ถือเป็นของขวัญช่วงปีใหม่ช่วยแบ่งเบาภาระค่าใช้จ่ายแก่ประชาชนผู้มีรายได้น้อย สําหรับการลงทะเบียนบัตรสวัสดิการแห่งรัฐรอบใหม่ที่คาดว่าจะเปิดให้ลงทะเบียนได้ในช่วงต้นปีหน้านั้น เบื้องต้นยังคงเงื่อนไขเดิม คือ ต้องเป็นบุคคลสัญชาติไทยอายุ 18 ปีขึ้นไปที่ว่างงาน มีรายได้ส่วนตัวไม่เกิน 100,000 บาทต่อปี มีทรัพย์สินทางการเงินรวมแล้วไม่เกิน 100,000 บาท โดยจะใช้รายได้ต่อครัวเรือนมาประกอบการพิจารณา อย่างไรก็ตาม ขณะนี้ยังอยู่ระหว่างการพิจารณาในรายละเอียด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนรม. อนุทินฯ รับมอบช้อนจีน 6 แสนคันจากภาคเอกชน เพื่อนำไปช่วยเหลือการดำเนินงานป้องกันการแพร่ระบาดโควิด-19 ใน รพ.พระนั่งเกล้า และ รพ.สต. ทั่วประเทศ
วันศุกร์ที่ 18 ธันวาคม 2563
รองนรม. อนุทินฯ รับมอบช้อนจีน 6 แสนคันจากภาคเอกชน เพื่อนําไปช่วยเหลือการดําเนินงานป้องกันการแพร่ระบาดโควิด-19 ใน รพ.พระนั่งเกล้า และ รพ.สต. ทั่วประเทศ
รองนรม. อนุทินฯ รับมอบช้อนจีน 6 แสนคันจากภาคเอกชน เพื่อนําไปช่วยเหลือการดําเนินงานป้องกันการแพร่ระบาดโควิด-19 ใน รพ.พระนั่งเกล้า และ รพ.สต. ทั่วประเทศ
วันนี้ (18 พ.ย. 63) เวลา 12.45 น. ณ ห้องรับรอง 1 ตึกบัญชาการ 1 ทําเนียบรัฐบาล คณะผู้บริหาร บริษัท ไทยสเตนเลสสตีล จํากัด (Seagull) เข้าพบ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เพื่อมอบของบริจาคช่วยเหลือดําเนินงานป้องกันโรคโควิด-19 โดยมี นายพลพีร์ สุวรรณฉวี รองเลขาธิการนายกรัฐมนตรีฝ่ายการเมือง นพ.ณรงค์ สายวงศ์ รองปลัดกระทรวงสาธารณสุข นพ.สินชัย ตันติรัตนานนท์ ผู้อํานวยการกองบริหารการสาธาณสุข และ นพ.มณเฑียร เพ็งสมบัติ ผู้อํานวยการโรงพยาบาลพระนั่งเกล้า ร่วมการรับมอบในครั้งนี้
โอกาสนี้ รองนายกรัฐมนตรีรับมอบช้อนจีน (สเตนเลส) จํานวน 6 แสนคัน มูลค่า 1.2 ล้านบาท เพื่อนําไปช่วยเหลือการดําเนินงานป้องกันการแพร่ระบาดของโรคติดเชื้อโควิด-19 ในโรงพยาบาลพระนั่งเกล้า และโรงพยาบาลส่งเสริมสุขภาพตําบลทั่วประเทศ ทั้งนี้ บริษัท ไทยสเตนเลสสตีล จํากัด (Seagull) จะทําการมอบเครื่องนึ่งขวดนมแก่โรงพยาบาลเด็ก เพื่อนําไปใช้เป็นคุณประโยชน์อีกด้วย โดยรองนายกรัฐมนตรีได้กล่าวขอบคุณภาคเอกชนที่ให้ความช่วยเหลือในการป้องกันการแพร่ระบาดของโรคติดเชื้อโควิด-19 พร้อมกําชับให้มีการแจกจ่ายช้อนจีน (สเตนเลส) อย่างทั่วถึงในสถานพยาบาล หรือตามพื้นที่ต่าง ๆ ที่ขาดแคลนด้วย
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​รอง นรม.พล.อ.ประวิตรฯ ย้ำ เร่งบรรเทาอุทกภัยเมืองนครศรีธรรมราช พร้อมเห็นชอบโครงการอ่างเก็บน้ำบ้านหนองกระทิง เพิ่มแหล่งน้ำดิบสำรอง เสริมศักยภาพผลักดันน้ำเค็มในแม่น้ำบางปะกง
วันศุกร์ที่ 18 ธันวาคม 2563
​รอง นรม.พล.อ.ประวิตรฯ ย้ํา เร่งบรรเทาอุทกภัยเมืองนครศรีธรรมราช พร้อมเห็นชอบโครงการอ่างเก็บน้ําบ้านหนองกระทิง เพิ่มแหล่งน้ําดิบสํารอง เสริมศักยภาพผลักดันน้ําเค็มในแม่น้ําบางปะกง
​รอง นรม.พล.อ.ประวิตรฯ ย้ํา เร่งบรรเทาอุทกภัยเมืองนครศรีธรรมราช พร้อมเห็นชอบโครงการอ่างเก็บน้ําบ้านหนองกระทิง เพิ่มแหล่งน้ําดิบสํารอง เสริมศักยภาพผลักดันน้ําเค็มในแม่น้ําบางปะกง
วันนี้ (18 ธ.ค. 63) เวลา 10.30 น ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการขับเคลื่อนโครงการขนาดใหญ่และโครงการสําคัญ ครั้งที่ 4/2563 เพื่อพิจารณาโครงการขนาดใหญ่และโครงสร้างสําคัญที่หน่วยงานเตรียมเสนอขอตั้งงบประมาณ ปี 2565 ก่อนเสนอคณะกรรมการทรัพยากรน้ําแห่งชาติ (กนช.) พิจารณาให้ความเห็นชอบต่อไป โดยที่ประชุมเห็นชอบในหลักการโครงการอ่างเก็บน้ําบ้านหนองกระทิง จังหวัดฉะเชิงเทรา ซึ่งเป็นเขื่อนเก็บกักน้ําความจุ 15 ล้าน ลบ.ม. โดยมีพื้นที่เก็บกักน้ําในฤดูฝน 10,000 ไร่ และในฤดูแล้ง 3,000 ไร่ กรอบวงเงิน 1,370 ล้านบาท ระยะเวลาดําเนินการ 4 ปี (พ.ศ. 2565 - 2568) เมื่อก่อสร้างแล้วเสร็จจะเป็นแหล่งน้ําดิบสํารองเพื่อการอุปโภคและบริโภคในพื้นที่ อีกทั้งช่วยรักษาสมดุลของระบบนิเวศวิทยาในการเสริมศักยภาพการผลักดันน้ําเค็มในแม่น้ําบางปะกง รวมทั้งเป็นการเพิ่มรายได้และยกระดับคุณภาพชีวิตของเกษตรกรในพื้นที่โครงการให้มีความเป็นอยู่ที่ดีขึ้น และสนับสนุนกิจกรรมต่าง ๆ ในเขตพัฒนาพิเศษภาคตะวันออก (EEC) อีกด้วย
ที่ประชุมได้มีการติดตามความก้าวหน้าการขับเคลื่อนโครงการขนาดใหญ่และโครงการสําคัญที่ผ่านความเห็นชอบจาก กนช. ทั้งสิ้นจํานวน 32 โครงการ ซึ่งผ่านคณะรัฐมนตรีและได้รับงบประมาณเรียบร้อยแล้วจํานวน 23 โครงการ ผ่านความเห็นชอบของ กนช. แล้วแต่ยังไม่ได้เสนอคณะรัฐมนตรี 3 โครงการ ซึ่งที่ประชุมได้เร่งรัดให้เสนอโครงการเพื่อให้ทันกับการขอรับการจัดสรรงบประมาณในปี 2565 และโครงการที่อยู่ระหว่างการดําเนินการขอตั้งงบประมาณปี 2565 อีกจํานวน 6 โครงการ สําหรับโครงการบรรเทาอุทกภัยเมืองนครศรีธรรมราชฯ นั้น ที่ประชุมได้เน้นย้ําให้หน่วยงานที่เกี่ยวข้องเร่งรัดดําเนินการให้เสร็จโดยเร็ว เพื่อช่วยบรรเทาผลกระทบจากสถานการณ์อุทกภัยในพื้นที่ นอกจากนี้ที่ประชุมยังได้เร่งขับเคลื่อนโครงการอันเนื่องมาจากพระราชดําริ จํานวน 151 โครงการให้สามารถดําเนินการได้ตามเป้าหมายด้วยเช่นกัน
รองนายกรัฐมนตรี ยังได้เร่งรัดการดําเนินการขับเคลื่อนโครงการขนาดใหญ่และโครงการสําคัญ เพื่อการจัดสรรน้ําอย่างเป็นระบบ ให้ประชาชนทุกส่วนได้ใช้ประโยชน์ในทางการเกษตร และอุปโภคบริโภคได้ตลอดทั้งปี พร้อมย้ําโครงการที่เสนอจะต้องผ่านการพิจารณากลั่นกรองให้ความเห็นชอบในระดับพื้นที่ โดยเฉพาะอย่างยิ่งระดับจังหวัด เพื่อให้มั่นใจว่าโครงการมีความพร้อมในทุกด้าน ไม่เกิดปัญหาหลังจากได้รับการจัดสรรงบประมาณ เพื่อบรรลุเป้าหมายของโครงการที่ได้วางแผนไว้
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. แสดงความเสียใจกรณีลูกค้าสาขาลำปลายมาศเสียชีวิต พร้อมแจงการให้บริการทำธุรกรรมที่สาขา
วันศุกร์ที่ 18 ธันวาคม 2563
ธ.ก.ส. แสดงความเสียใจกรณีลูกค้าสาขาลําปลายมาศเสียชีวิต พร้อมแจงการให้บริการทําธุรกรรมที่สาขา
ธ.ก.ส.ขอแสดงความเสียใจต่อกรณีที่ลูกค้าสาขาลําปลายมาศ จังหวัดบุรีรัมย์ ประสบอุบัติเหตุเสียชีวิตขณะเดินทางมาทําธุรกรรมที่สาขา แจงมีเกษตรกรและประชาชนทั่วไปมาใช้บริการที่สาขาเป็นจํานวนมากเพื่อมารับเงินจากโครงการนโยบายรัฐต่างๆ
ธ.ก.ส.ขอแสดงความเสียใจต่อกรณีที่ลูกค้าสาขาลําปลายมาศ จังหวัดบุรีรัมย์ ประสบอุบัติเหตุเสียชีวิตขณะเดินทางมาทําธุรกรรมที่สาขา แจงมีเกษตรกรและประชาชนทั่วไปมาใช้บริการที่สาขาเป็นจํานวนมากเพื่อมารับเงินจากโครงการนโยบายรัฐต่าง ๆ พร้อมแนะช่องทางการใช้บริการโดยไม่ต้องเดินทางไปสาขา ผ่าน ATM และ A-Mobile ได้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ขอแสดงความเสียใจอย่างยิ่งต่อครอบครัวลูกค้าสาขาลําปลายมาศ จังหวัดบุรีรัมย์ ที่ประสบอุบัติเหตุเสียชีวิตขณะเดินทางมารับคิวใช้บริการที่ ธ.ก.ส. สาขาลําปลายมาศ เมื่อวันที่ 16 ธันวาคม 2563 โดยธนาคารได้มอบหมายให้ผู้จัดการสาขานําพวงหรีด เงินร่วมทําบุญ น้ําดื่ม ไปเคารพศพ ซึ่งญาติ ๆ เข้าใจถึงสถานการณ์ดังกล่าว
นายสมเกียรติ กล่าวอีกว่า ในช่วงที่ผ่านมา มีโครงการนโยบายรัฐที่จ่ายเงินให้กับเกษตรกรจํานวนมากผ่านระบบ ธ.ก.ส. เช่น โครงการประกันรายได้พืชเศรษฐกิจหลัก 5 ประเภท (ข้าว ข้าวโพดเลี้ยงสัตว์ ยางพารา มันสําปะหลัง และปาล์มน้ํามัน) ซึ่งมีผู้ได้รับประโยชน์กว่า 5 ล้านครัวเรือน และยังมีการจ่ายเบี้ยยังชีพผู้สูงอายุ เบี้ยยังชีพคนพิการ ผู้เข้าร่วมโครงการสวัสดิการแห่งรัฐ และค่าตอบแทนอาสาสมัครสาธารณสุขประจําหมู่บ้าน (อสม.) เป็นต้น ทําให้มีเกษตรกรรวมถึงประชาชนทั่วไปมาใช้บริการที่สาขาจํานวนมากในแต่ละวัน โดยเฉพาะที่สาขาดังกล่าวมีการโอนเงินกว่า 13,000 ราย ประกอบกับเป็นช่วงการแพร่ระบาดของเชื้อไวรัสโควิด-19 ธ.ก.ส. คํานึงถึงความปลอดภัย ตามมาตรฐานกระทรวงสาธารณสุข จึงได้พยายามบริหารจัดการการให้บริการผ่านการแจกบัตรคิว เพื่อมิให้ลูกค้าต้องมารอหน้าสาขานานเกินไป ซึ่งจะช่วยให้ลูกค้าทราบช่วงเวลาที่จะได้รับบริการและสามารถบริหารจัดการเวลาเพื่อทําภารกิจอื่น ๆ ของตนเองได้
อย่างไรก็ตาม ธ.ก.ส. ได้เชิญชวนให้ลูกค้าที่มีบัตร ATM ทําธุรกรรมผ่านตู้ถอนเงินอัตโนมัติหรือโอนเงินผ่านแอปพลิเคชัน ธ.ก.ส. A-Mobile รวมถึงมีการนัดหมายผ่านผู้นําชุมชนเพื่อให้บริการตามหมู่บ้าน พร้อมทั้งได้ประสานความร่วมมือไปยังหน่วยงานในพื้นที่ เช่น ตํารวจ อสม. เข้ามาอํานวยความสะดวกและความปลอดภัยในการเข้ามาใช้บริการ
ธ.ก.ส. มุ่งทํางานอย่างเต็มที่เพื่อให้ลูกค้าได้รับบริการที่ดีที่สุด และจะนําข้อคิดเห็นต่าง ๆ มาพัฒนาแนวทางการดําเนินงานให้ดียิ่งขึ้นสําหรับรองรับการทําธุรกรรมของลูกค้าที่มีปริมาณมากต่อไป นายสมเกียรติกล่าว
รัฐบาลไทย-ข่าวทำเนียบรัฐบาล-วันคล้ายวันสถาปนา SME D Bank ก้าวสู่ปีที่  19
วันศุกร์ที่ 18 ธันวาคม 2563
วันคล้ายวันสถาปนา SME D Bank ก้าวสู่ปีที่  19
นายกอบชัย สังสิทธิสวัสดิ์ ปลัดกระทรวงอุตสาหกรรม และประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ SME D Bank  ณ อาคาร SME Bank Tower
วันนี้ (18 ธันวาคม 2563) 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม และประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ SME D Bank พร้อมด้วยนางสาวนารถนารี รัฐปัตย์ กรรมการผู้จัดการและผู้บริหารธนาคาร ร่วมพิธีสงฆ์ เจริญพระพุทธมนต์และถวายภัตตาหารเพล พระสงฆ์จํานวน 9 รูป เนื่องในโอกาสวันคล้ายวันสถาปนาธนาคารพัฒนาวิสาหกิจขนาดกลางและขนาดย่อมแห่งประเทศไทย ก้าวสู่ปีที่ 19 ณ อาคาร SME Bank Tower
รัฐบาลไทย-ข่าวทำเนียบรัฐบาล-การประชุมคณะกรรมการอ้อยและน้ำตาลทราย ครั้งที่ 15/2563
วันศุกร์ที่ 18 ธันวาคม 2563
การประชุมคณะกรรมการอ้อยและน้ําตาลทราย ครั้งที่ 15/2563
รองปลัด กษ. ร่วมประชุมคณะกรรมการอ้อยและน้ําตาลทราย ครั้งที่ 15/2563
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 15/2563 ในฐานะกรรมการ (ผู้แทนกระทรวงเกษตรและสหกรณ์) โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน ณ ห้องประชุมสํานักงานคณะกรรมการอ้อยและน้ําตาลทราย ซึ่งที่ประชุมได้หารือและพิจารณาในประเด็นต่าง ๆ ดังนี้
1) โรงงานน้ําตาลขอผ่อนผันขยายระยะเวลาการนําส่งเงินเข้ากองทุนอ้อยและน้ําตาลทราย ตามระเบียบคณะกรรมการอ้อยและน้ําตาลทรายว่าด้วยหลักเกณฑ์วิธีการ และเงื่อนไข การจัดเก็บเงินเข้ากองทุนอ้อยและน้ําตาลทราย เพื่อใช้ในการดําเนินการตามวัตถุประสงค์ ของกองทุนอ้อยและน้ําตาลทราย พ.ศ. 2563
2) ขอทบทวนการกําหนดอัตราค่าบํารุงสถาบันชาวไร่อ้อย ฤดูการผลิตปี 2563/2564
3) การกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทราย ขั้นสุดท้ายฤดูการผลิตปี 2562/2563
4) การกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้นฤดูการผลิตปี 2563/2564
รัฐบาลไทย-ข่าวทำเนียบรัฐบาล-‘จับกัง1’  ห่วงโควิดระบาดเข้าประเทศ แนะนายจ้างสอดส่องลูกจ้างต่างด้าว
วันศุกร์ที่ 18 ธันวาคม 2563
‘จับกัง1’  ห่วงโควิดระบาดเข้าประเทศ แนะนายจ้างสอดส่องลูกจ้างต่างด้าว
นายสุชาติ ชมกลิ่น  รัฐมนตรีว่าการกระทรวงแรงงาน ห่วงโรคโควิด-19 ระบาดซ้ํา มอบกรมการจัดหางาน แนะนายจ้าง/สถานประกอบการที่จ้างแรงงานต่างด้าว พูดคุยทําความเข้าใจป้องกันการลักลอบ ออก-เข้าประเทศ พร้อมย้ําฉลองคริสต์มาส-ปีใหม่ต้องปฏิบัติตามมาตรการป้องกันโรค
นายสุชาติ พรชัยวิเศษกุล อธิบดีกรมการจัดหางาน (กกจ.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ห่วงใยแรงงานต่างด้าว 3 สัญชาติ (กัมพูชา ลาว และเมียนมา) และนายจ้าง/สถานประกอบการ หวั่นแรงงานต่างด้าวต้องการเดินทางร่วมงาน เทศกาลคริสมาสต์-ปีใหม่ กิจกรรมเฉลิมฉลองตามประเพณี ที่ประเทศภูมิลําเนา จนเกิดการลักลอบออก-เข้าประเทศตามช่องทางธรรมชาติ กําชับกรมการจัดหางาน แนะนายจ้างพูดคุยทําความเข้าใจกับลูกจ้างเพื่อสร้างจิตสํานึกด้านความปลอดภัยร่วมกัน หากจัดกิจกรรมที่มีการรวมตัวกันหลายคน ต้องปฏิบัติตามมาตรการป้องกันโรคที่กระทรวงสาธารณสุขกําหนดอย่างเคร่งครัด เช่น สวมหน้ากากอนามัยหรือหน้ากากผ้าตลอดเวลาที่ร่วมกิจกรรม ล้างมือบ่อย ๆ หรือทําความสะอาดด้วยเจลแอลกอฮอล์ เว้นระยะห่างระหว่างกันอย่างน้อย 1 เมตร ทําความสะอาด เช็ดถูพื้นผิว วัสดุอุปกรณ์ ที่ใช้ในการจัดกิจกรรมอย่างสม่ําเสมอ ดูแลตนเอง ตระหนักถึงความปลอดภัยของตัวเอง และคนรอบข้างให้มาก
“ หากเจ้าหน้าที่ตรวจสอบพบแรงงานต่างด้าวลักลอบเดินทางออกจากประเทศไทย และเดินทางกลับเข้ามาใหม่จะถูกดําเนินคดี และผลักดันส่งกลับประเทศ หรือหากมีเหตุอันควรสงสัยว่าแรงงานต่างด้าวดังกล่าว น่าจะเดินทางกลับเข้าไปในพรมแดนประเทศเพื่อนบ้าน และลักลอบเดินทางกลับเข้ามาในประเทศไทยจะถูกส่งตัวไปยังสถานที่กักกันตัวเป็นเวลา 14 วัน เพื่อตรวจหาสารพันธุกรรมของเชื้อไวรัสโคโรนา 2019 (COVID-19) โดยนายจ้างต้องรับผิดชอบค่าใช้จ่ายในการกักตัวและตรวจหาเชื้อดังกล่าว ” อธิบดีกรมการจัดหางาน กล่าวเตือน
รัฐบาลไทย-ข่าวทำเนียบรัฐบาล-"สุชาติ" ยันจ๊อบเอ็กซ์โป ประสบความสำเร็จ หลัง 3 เดือน จ้างงานแล้วเกือบ 4 แสนอัตราจากเป้า 1 ล้านอัตรา
วันศุกร์ที่ 18 ธันวาคม 2563
"สุชาติ" ยันจ๊อบเอ็กซ์โป ประสบความสําเร็จ หลัง 3 เดือน จ้างงานแล้วเกือบ 4 แสนอัตราจากเป้า 1 ล้านอัตรา
แจง ตัวเลขจ้างงานเด็กจบใหม่น้อย เพราะเพียงเสี้ยวเดียวของการจ้างงานทั้งระบบ  หลังธุรกิจหลักเริ่มฟื้นตัว ลั่นมีงบจ้างงานเด็กจบใหม่รองรับเม.ย. 64
วันที่ 18 ธ.ค. 2563 ที่ทําเนียบรัฐบาล นายสุชาติ ชมกลิ่น รัฐมนตรีว่าการกระทรวงแรงงาน กล่าวถึงความคืบหน้าการจ้างงานภายหลังการจัดมหกรรมจ๊อบเอ็กซ์โป ว่า สําหรับการจัดงานดังกล่าวจํานวน 1 ล้านตําแหน่ง ถือเป็นนโยบายที่ยิ่งใหญ่ของรัฐบาล ซึ่งตัวเลขบรรจุงานล่าสุด คือ 399,072 อัตรา หรือประมาณร้อยละ 40 โดยเป็นการจ้างงานของภาครัฐ 2 แสนอัตรา เอกชน 1 แสนอัตรา และส่งแรงงานไปต่างประเทศ 3 หมื่นอัตรา เป็นต้น โดยใช้เวลาประมาณ 2-3 เดือนหลังการจัดงานจ๊อบเอ็กซ์โป ปลายเดือน ก.ย. ที่ผ่านมา ซึ่งถือว่าประสบความสําเร็จอย่างมาก แต่จากข้อมูลของบางสื่อได้วิเคราะห์ อาจโฟกัสไปที่นักศึกษาจบใหม่ซึ่งถือเป็นเสี้ยวหนึ่งของการจัดงานดังกล่าว ซึ่งมีการจ้างงาน 4 กลุ่ม และนักศึกษาจบใหม่เป็น 1 กลุ่มเท่านั้น
“เราตั้งเป้าจ้างนักศึกษาจบใหม่ 2.6 แสนอัตราก็จริง แต่การจ้างงานนักศึกษาจบใหม่ตั้งแต่เดือน เม.ย.- ต.ค. มีจํานวน 182,000 คน และ ภายหลังการจัดงานจ๊อบเอ็กซ์โปเมื่อปลายเดือนก.ย. ต่อมามีตัวเลขระหว่างวันที่ 1 ต.ค.- 31 ต.ค. มีการจ้างงานคนที่มีอายุต่ํากว่า 25 ปีลงมา 2 หมื่นกว่าอัตรา แต่เข้าระบบ Co-payment หรือจ้างงานเด็กจบใหม่ โดยมีบางสื่อ ระบุว่า จ้างงาน 2,000 อัตรา ผมไปตรวจสอบบริษัทที่ไม่เข้าร่วมโครงการจ้างนักศึกษาจบใหม่ เพราะอยู่ในภาคธุรกิจที่ยังแข็งแรงอยู่ และต้องการสร้างความมั่นคงในชีวิตให้พนักงาน เช่น ธุรกิจยานยนต์ อุตสาหกรรมรถยนต์ สิ่งทอ ซึ่งขณะนี้ฟื้นตัวแล้ว ดังนั้นหากจ้างนักศึกษาจบใหม่ เข้าโครงการนี้ อาจจะไม่ได้รับความมั่นคงในชีวิตเนื่องจากเป็นการจ้างงานปีเดียว ซึ่งบริษัทต่างๆมีความแข็งแรง จึงสามารถจ้างแรงงานปกติได้ อย่างไรก็ตาม รัฐบาลยังมีงบประมาณเพื่อรับนักศึกษาที่จบใหม่ในเดือน เม.ย. ปี 2564"
นายสุชาติ กล่าวว่า สําหรับโครงการ Co-payment รัฐบาลทําขึ้นเนื่องจากมีความเป็นห่วงธุรกิจสตาร์ทอัพ ธุรกิจ SME ที่มีกําลังเม็ดเงินจํานวนน้อย และถือเป็น 1ใน 4 ของงานจ๊อบเอ็กซ์โปเท่านั้นเอง
รัฐบาลไทย-ข่าวทำเนียบรัฐบาล-“สุชาติ” ชง GLP เข้าสู่ สปก. มุ่งแสดงให้นานาชาติรับรู้ ผู้ประกอบการไทยมีจริยธรรมในการจ้างแรงงาน
วันศุกร์ที่ 18 ธันวาคม 2563
“สุชาติ” ชง GLP เข้าสู่ สปก. มุ่งแสดงให้นานาชาติรับรู้ ผู้ประกอบการไทยมีจริยธรรมในการจ้างแรงงาน
“สุชาติ” รมว.แรงงาน มอบ กสร. มุ่งส่งเสริมให้ผู้ประกอบการแสดงความมุ่งมั่นรับผิดชอบต่อสังคมด้านแรงงานโดยนําแนวปฏิบัติการใช้แรงงานที่ดี (GLP) ไปใช้ เพื่อแสดงให้นานาชาติรับรู้ว่า ผู้ประกอบการไทยมีจริยธรรมในการจ้างแรงงานสร้างความเข้มแข็งและจุดเด่นทางธุรกิจ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความมุ่งหวังที่จะยกระดับและเพิ่มขีดความสามารถในการแข่งขันทางการค้าของผู้ประกอบการไทย โดยการแสดงออกถึงความรับผิดชอบทางสังคมด้านแรงงาน เพื่อให้นานาชาติรับรู้ว่าผู้ประกอบการไทยมีจริยธรรมในการจ้างแรงงาน เพราะปัจจุบันในเวทีการค้าโลกให้ความสําคัญอย่างมาก ในเรื่องของการประกอบธุรกิจอย่างมีจริยธรรม ไม่มีการใช้แรงงานบังคับ ไม่มีการค้ามนุษย์ด้านแรงงาน และยังเป็นปัจจัยสําคัญประการหนึ่ง ที่ประเทศคู่ค้านํามาพิจารณาในการสั่งซื้อสินค้าหรือบริการ ซึ่งส่งผลอย่างยิ่งต่อการเพิ่มโอกาสทางธุรกิจของสถานประกอบกิจการไทยและการพัฒนาเศรษฐกิจของประเทศ ดังนั้น จึงได้ สั่งการให้ กสร. มุ่งส่งเสริมให้นายจ้าง สถานประกอบกิจการ นําแนวปฏิบัติการใช้แรงงานที่ดี (Good Labour Practices: GLP) ไปใช้ในการบริหารจัดการด้านแรงงาน เพราะเป็นเครื่องมือที่มีประสิทธิภาพในการเสริมสร้างให้แรงงานมีคุณภาพชีวิตที่ดี มีสภาพการทํางานที่เป็นธรรม ป้องกันการค้ามนุษย์ด้านแรงงานในทุกรูปแบบ อันจะทําให้สถานประกอบกิจการไทยมีความเข้มแข็ง และสร้างจุดเด่นทางธุรกิจได้
อธิบดี กสร. กล่าวเสริมว่า แนวปฏิบัติการใช้แรงงานที่ดี (Good Labour Practices) หรือที่เรียกว่า GLP นั้น เป็นแนวทางพื้นฐานเบื้องต้นก่อนเข้าสู่ระบบมาตรฐานแรงงานไทย (มรท.8001-2563) ในการปรับปรุงสภาพการจ้างและสภาพการทํางานด้วยความสมัครใจ เพื่อให้สถานประกอบกิจการมีการจ้างแรงงานสอดคล้องกับกฎหมายเทียบได้กับมาตรฐานแรงงานสากล โดยใช้หลักการ 4 ไม่ 6 มี มาเป็นแนวปฏิบัติ ได้แก่ ไม่มีการใช้แรงงานเด็ก, ไม่มีการใช้แรงงานบังคับ, ไม่มีการเลือกปฏิบัติ, ไม่มีการค้ามนุษย์ และ มีระบบจัดการและการบริหารแรงงาน, มีเสรีภาพในการสมาคม, มีโอกาสแลกเปลี่ยนความเห็นกับนายจ้าง, มีสภาพแวดล้อมการทํางานที่ปลอดภัย, มีการจัดการสุขอนามัยและของเสีย และมีสวัสดิการที่เหมาะสม ซึ่งสามารถทําได้ง่ายไม่ซับซ้อน ทั้งนี้ หากสถานประกอบกิจการใดสนใจ สอบถามเพิ่มเติมได้ที่ สํานักพัฒนามาตรฐานแรงงาน กรมสวัสดิการและคุ้มครองแรงงาน 0 22468370, 0 2246 8294 หรือโทร.1506 กด 3 หรือ 1546 http://tls.labour.go.th
รัฐบาลไทย-ข่าวทำเนียบรัฐบาล-การประชุมและศึกษาดูงานเครื่องสกัดสารสำคัญด้วยของเหลวสถานะวิกฤติขั้นสูง Supercritical Fluids Extraction (SFE)
วันศุกร์ที่ 18 ธันวาคม 2563
การประชุมและศึกษาดูงานเครื่องสกัดสารสําคัญด้วยของเหลวสถานะวิกฤติขั้นสูง Supercritical Fluids Extraction (SFE)
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เข้าร่วม การประชุมและศึกษาดูงานเครื่องสกัดสารสําคัญด้วยของเหลวสถานะวิกฤติขั้นสูง Supercritical Fluids Extraction (SFE) ณ บริษัท ไทยเสกสรร จํากัด จังหวัดสมุทรปราการ
วันนี้ (17 ธันวาคม 2563) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เข้าร่วมประชุมและศึกษาดูงานนวัตกรรมเทคโนโลยีการสกัดสารสําคัญ และเครื่องสกัดสารสําคัญด้วยของเหลวสถานะวิกฤติขั้นสูง Supercritical Fluids Extraction (SFE) ด้วยกรรมวิธีพิเศษเฉพาะของ ABH Genesis พร้อมเยี่ยมโรงงานผลิตของบริษัท เอเชีย ไบโอฮีลลิ่ง จํากัด เพื่อยกระดับคุณภาพของสารสกัดต้นน้ําที่ต่ํากว่ามาตรฐานให้เป็นสารที่สกัดจากชีววัตถุที่มีประสิทธิภาพที่ดี อีกทั้งสามารถเพิ่มศักยภาพในการดูดซึมสารสําคัญ รวมทั้งปรับลด/จํากัด สารที่ไม่ต้องการ เพิ่มคุณภาพของสินค้า และการแปรรูปต่าง ๆ ผลักดันให้เกิดผลประโยชน์ต่อการขับเคลื่อนเชิงอุตสาหกรรม และระบบเศรษฐกิจต่อไป โดยมี นายจุลพงษ์ ทวีศรี รองปลัดกระทรวงอุตสาหกรรม และอุตสาหกรรมจังหวัดสมุทรปราการ ร่วมด้วย ณ บริษัท ไทยเสกสรร จํากัด จังหวัดสมุทรปราการ
รัฐบาลไทย-ข่าวทำเนียบรัฐบาล-รมช.ธรรมนัส ส่งเสริมการลด ละ เลิก การเผา โดยให้ใช้วิธีการไถกลบและการผลิตปุ๋ยอินทรีย์
วันศุกร์ที่ 18 ธันวาคม 2563
รมช.ธรรมนัส ส่งเสริมการลด ละ เลิก การเผา โดยให้ใช้วิธีการไถกลบและการผลิตปุ๋ยอินทรีย์
รมช.ธรรมนัส ส่งเสริมการลด ละ เลิก การเผา โดยให้ใช้วิธีการไถกลบและการผลิตปุ๋ยอินทรีย์ เพื่อป้องกันหมอก ควันไฟ และปริมาณฝุ่นละอองขนาดเล็กในพื้นที่เกษตรภาคเหนือ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงานโครงการส่งเสริมการไถกลบและการผลิตปุ๋ยอินทรีย์ เพื่อป้องกันหมอกและควันไฟในพื้นที่เกษตรภาคเหนือ ณ บ้านตุ้มเหนือ ต.ท่าจําปี จ.พะเยา ว่า ปัญหาหมอกและควัน ที่เกิดจากไฟป่า และการเผาเศษวัสดุทางการเกษตร ก่อให้เกิดผลกระทบกับสุขภาพของประชาชน รวมทั้งยังสร้างความเสียหายทางเศรษฐกิจและการท่องเที่ยวของประเทศเป็นอย่างมาก เพื่อเป็นการตระหนักถึงปัญหาและผลกระทบที่เกิดขึ้น จึงได้มีการกําหนดนโยบาย และมาตรการต่างๆในการป้องกันและบรรเทาปัญหาเหล่านี้ สําหรับสถานการณ์ปัญหาหมอกควันที่เกิดขึ้นทุกๆปีในพื้นที่จังหวัดพะเยานั้น จะพบว่าปริมาณฝุ่นละอองขนาดเล็ก เกินเกณฑ์มาตรฐาน อยู่ในระดับที่มีส่งผลกระทบต่อสุขภาพ เศรษฐกิจและสังคมในพื้นที่เป็นอย่างมาก โดยในปี 2563 ระหว่างเดือนมกราคมถึงเดือนพฤษภาคม มีพื้นที่เผาไหม้ใน 9 จังหวัดภาคเหนือ รวมทั้งสิ้น 9,483 จุด มีปริมาณฝุ่นละอองขนาดเล็ก กว่า 10 ไมครอน หรือ PM10 ในอากาศเกินค่ามาตรฐานคุณภาพอากาศ สาเหตุของการเผาเศษวัสดุในพื้นที่ เกษตร เพื่อเตรียมแปลงปลูกพืชในฤดูถัดไป โดยเฉพาะข้าวโพดเลี้ยงสัตว์ อีกเหตุผลหนึ่งของการที่เกษตรกรเลือกใช้วิธีการจํากัดเศษวัสดุโดยวิธีการเผา เนื่องจากเกษตรกรไม่มีทุนในการกําจัดเศษวัสดุในวิธีที่เป็นมิตรกับสิ่งแวดล้อม
“การเผาเศษวัสดุนั้น เป็นการสร้างก๊าซเรือนกระจก สร้างมลพิษทางอากาศ พื้นที่ป่าเสื่อมโทรม สูญเสียธาตุอาหารในดิน ทําลายโครงสร้างดินที่เหมาะสม ทําลายห่วงโซ่อาหาร และการไถเตรียมพื้นที่ปลูกด้วยรถแทรกเตอร์นั้นมีค่าใช้จ่ายสูง เพื่อเป็นการบรรเทาและแก้ปัญหาเร่งด่วนที่จะเกิดขึ้น จึงส่งเสริมและกระตุ้นให้เกษตรกร ลด ละ เลิก การเผา และดําเนินการไถกลบเศษวัสดุทาง การเกษตร ในพื้นที่ 6,660 ไร่ ที่มีการใช้ประโยชน์ที่ดิน ในการปลูก ข้าว ข้าวโพด และอื่นๆ พร้อมส่งเสริมและบริหารจัดการเศษวัสดุทางการเกษตรตามหลักวิชาการ นํามาผลิตปุ๋ยหมัก เพื่อการปรับปรุงบํารุงดิน การอนุรักษ์ทรัพยากรดินและน้ําให้สามารถใช้ประโยชน์ได้อย่างยั่งยืน และป้องกันการเกิดจุดความร้อน (Hotspot) และลดผลกระทบทางสิ่งแวดล้อมจากการเผา” ร้อยเอก ธรรมนัส กล่าว
ทั้งนี้ สถานีพัฒนาที่ดินพะเยา เป็นหน่วยงานหนึ่งซึ่งส่งเสริมให้เกษตรกร ลด ละ เลิก การเผาเศษวัสดุทาง การเกษตร จึงมีมาตรการในการเฝ้าระวัง ติดตามสถานการณ์ ซึ่งหากสามารถทราบถึงพื้นที่ที่อ่อนไหวต่อการเผาเศษพืช เศษวัสดุทางการเกษตร จะทําให้เจ้าหน้าที่ของรัฐสามารถดําเนินการการรณรงค์ ส่งเสริม ลด ละ เลิก การเผา บริหารจัดการเศษวัสดุทางการเกษตร และเข้าถึงเกษตรกรได้อย่างถูกต้องตรงกับพื้นที่เป้าหมาย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 18 - 24 ธันวาคม 2563
วันศุกร์ที่ 25 ธันวาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 18 - 24 ธันวาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 18 - 24 ธันวาคม 2563 พบการกระทําผิด จํานวน 688 คดี คิดเป็นเงินค่าปรับ 9.96 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 18 - 24 ธันวาคม 2563) พบว่ามีการกระทําผิด จํานวน 688 คดี คิดเป็นเงินค่าปรับ 9.96 ล้านบาท โดยแยกเป็น สุรา จํานวน 426 คดี ค่าปรับ 3.36 ล้านบาท ยาสูบ จํานวน 192 คดี ค่าปรับ 4.00 ล้านบาท ไพ่ จํานวน 11 คดี ค่าปรับ 0.24 ล้านบาท น้ํามันและผลิตภัณฑ์น้ํามัน จํานวน 27 คดี ค่าปรับ 1.22 ล้านบาท น้ําหอม จํานวน 1 คดี ค่าปรับ 0.08 ล้านบาท รถจักรยานยนต์ จํานวน 22 คดี ค่าปรับ 0.57 ล้านบาท และสินค้าอื่น ๆ จํานวน 9 คดี ค่าปรับ 0.49 ล้านบาท โดยมีของกลางแยกเป็นน้ําสุรา จํานวน 6,550.335 ลิตร ยาสูบ จํานวน 12,958 ซอง ไพ่ จํานวน 1,296 สํารับ น้ํามันและผลิตภัณฑ์น้ํามัน จํานวน 28,670.000 ลิตร น้ําหอม จํานวน 2,400 ขวด รถจักรยานยนต์ จํานวน 34 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 24 ธันวาคม 2563 พบว่ามีการกระทําผิด จํานวน 6,930 คดี คิดเป็นเงินค่าปรับ 127.99 ล้านบาท โดยแยกเป็น สุรา จํานวน 3,936 คดี ค่าปรับ 36.71 ล้านบาท ยาสูบ จํานวน 2,141 คดี ค่าปรับ 48.98 ล้านบาท ไพ่ จํานวน 166 คดี ค่าปรับ 1.82 ล้านบาท น้ํามันและผลิตภัณฑ์น้ํามัน จํานวน 230 คดี ค่าปรับ 16.03 ล้านบาท น้ําหอม จํานวน 30 คดี ค่าปรับ 1.44 ล้านบาท รถจักรยานยนต์ จํานวน 297 คดี ค่าปรับ จํานวน 7.68 ล้านบาท และสินค้าอื่น ๆ จํานวน 130 คดี ค่าปรับ 15.33 ล้านบาท โดยมีของกลางแยกเป็นน้ําสุรา จํานวน 156,305.080 ลิตร ยาสูบ จํานวน 180,615 ซอง ไพ่ จํานวน 11,301 สํารับ น้ํามันและผลิตภัณฑ์น้ํามัน จํานวน 490,359.000 ลิตร น้ําหอม จํานวน 76,139 ขวด รถจักรยานยนต์ จํานวน 424 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/611-2564-18-24-2563-64
รัฐบาลไทย-ข่าวทำเนียบรัฐบาล-คกก.นโยบายสมุนไพรแห่งชาติ เห็นชอบเห็นยุทธศาสตร์สมุนไพรตัวท็อป
วันศุกร์ที่ 25 ธันวาคม 2563
คกก.นโยบายสมุนไพรแห่งชาติ เห็นชอบเห็นยุทธศาสตร์สมุนไพรตัวท็อป
คณะกรรมการนโยบายสมุนไพรแห่งชาติ เห็นชอบแนวทางส่งเสริมสมุนไพร ฟ้าทะลายโจร และกระชายดํา Product Champion เตรียมเสนอกรมสรรพสามิตยกเว้นภาษีในการนําเอทานอลมาใช้ในการสกัดสมุนไพร ลดต้นทุนการผลิต เพิ่มการแข่งขัน พร้อมขับเคลื่อนเมืองสมุนไพร 3 ด้าน
คณะกรรมการนโยบายสมุนไพรแห่งชาติ เห็นชอบแนวทางส่งเสริมสมุนไพร ฟ้าทะลายโจร และกระชายดําProduct Champion เตรียมเสนอกรมสรรพสามิตยกเว้นภาษีในการนําเอทานอลมาใช้ในการสกัดสมุนไพร ลดต้นทุนการผลิต เพิ่มการแข่งขันพร้อมขับเคลื่อนเมืองสมุนไพร3 ด้าน
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุขให้สัมภาษณ์ว่า ได้รับมอบหมายจาก นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขให้เป็นประธานการประชุมคณะกรรมการนโยบายสมุนไพรแห่งชาติ ครั้งที่ 2/2563 เพื่อติดตามความคืบหน้าการขับเคลื่อนการส่งเสริมสมุนไพรไทย โดยมีปลัดกระทรวง ผู้บริหาร และผู้แทนหน่วยงานที่เกี่ยวข้อง อาทิ กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงอุตสาหกรรม กระทรวงพาณิชย์ กระทรวงการท่องเที่ยวและกีฬา สภาการแพทย์แผนไทย กลุ่มอุตสาหกรรมสมุนไพรแห่งชาติ สภาอุตสาหกรรมแห่งประเทศไทย สภาหอการค้าแห่งประเทศไทย ร่วมการประชุม
นายแพทย์โสภณกล่าวว่า รัฐบาลได้มอบหมายให้กระทรวงสาธารณสุข ประสานการทํางานกับหน่วยงานที่เกี่ยวข้อง ส่งเสริมการใช้สมุนไพรไทยสร้างสุขภาพ ส่งเสริมเศรษฐกิจประเทศ โดยที่ประชุมมีมติเห็นชอบการส่งเสริมและพัฒนาสมุนไพรProduct Champion 2 ชนิด คือ ฟ้าทะลายโจร และกระชายดํา โดยจะขอยกเว้นภาษีในการนําเอทิลแอลกอฮอล์หรือเอทานอลมาใช้ในการสกัดสมุนไพร เพื่อลดต้นทุนการผลิตของผู้ประกอบการ เพิ่มการแข่งขันกับต่างประเทศ และมอบให้กรมการแพทย์แผนไทยฯ ทําหนังสือถึงกรมสรรพสามิตเพื่อขอใช้สิทธิเสียภาษีในอัตราศูนย์สําหรับสุราสามทับที่นําไปใช้ในอุตสาหกรรมผลิตภัณฑ์สมุนไพร รวมทั้งการพัฒนาสายพันธุ์และการเพาะปลูกฟ้าทะลายโจรเพื่อเพิ่มปริมาณสารสําคัญ ส่วนกระชายดําให้มีการจัดการปริมาณและพัฒนามาตรฐาน, เพิ่มมูลค่าโดยส่งออกในรูปสารสกัด และสื่อสาร สร้างภาพลักษณ์ให้เป็นThai ginseng
นายแพทย์โสภณกล่าวต่อว่า สําหรับการขับเคลื่อนเมืองสมุนไพร ในปี 2564-2565 เห็นชอบแนวทางการดําเนินงานซึ่งแบ่งเป็น3 คลัสเตอร์ ได้แก่1.เกษตรกรวัตถุดิบสมุนไพร5 จังหวัด คือ อํานาจเจริญ สุรินทร์ มหาสารคาม อุทัยธานี และสกลนคร จะผลักดันเกษตรกรในเมืองสมุนไพรเข้าสู่ตลาดกลางวัตถุดิบสมุนไพร ร่วมกับตลาดไทและกระทรวงเกษตรฯ พื้นที่ปลูกให้ได้มาตรฐาน พัฒนาวัตถุดิบคุณภาพ ปลอดสารกําจัดศัตรูพืช2.อุตสาหกรรมสมุนไพร4 จังหวัด คือ นครปฐม สระบุรี ปราจีนบุรี จันทบุรี พัฒนาผลิตภัณฑ์ ส่งเสริมการตลาดอบรม/ส่งเสริมผู้ประกอบการในเมืองสมุนไพร และ3.ท่องเที่ยวเชิงสุขภาพความงามและการแพทย์แผนไทย5จังหวัด ได้แก่ เชียงราย พิษณุโลก อุดรธานี สุราษฎร์ธานี สงขลา ถ่ายทอดความรู้ เส้นทางท่องเที่ยว และผลิตภัณฑ์สมุนไพรกับมัคคุเทศก์ ผู้ประกอบธุรกิจนําเที่ยว โดยมอบให้หน่วยงานที่เกี่ยวข้องดําเนินการต่อไป
นอกจากนี้ เห็นชอบให้กําหนดพิกัดรหัสสถิติพิกัดศุลกากร เพื่อใช้ในการติดตามมูลค่าการนําเข้าและส่งออก เริ่มในสมุนไพร5 รายการ ได้แก่ มะขามป้อมซึ่งมีมูลค่านําเข้ามาก และขมิ้นชัน ว่านหางจระเข้ หญ้าหวาน ซึ่งมีมูลค่าการใช้สูงในต่างประเทศ และบัวบกที่พบมีการนําเข้าสารสกัดจํานวนมากแต่ไม่ทราบมูลค่าแน่ชัด จะทําให้มีข้อมูลที่ชัดเจนในการวางแผนยุทธศาสตร์ในระยะต่อไป
********************************************* 25 ธันวาคม 2563
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงฯ ดีอีเอส ร่วมเวทีประชุมคณะกรรมการผู้ช่วยรัฐมนตรี ครั้งที่ 8/2563 จัดโดยกระทรวงมหาดไทย
วันศุกร์ที่ 25 ธันวาคม 2563
ผู้ช่วยรัฐมนตรีประจํากระทรวงฯ ดีอีเอส ร่วมเวทีประชุมคณะกรรมการผู้ช่วยรัฐมนตรี ครั้งที่ 8/2563 จัดโดยกระทรวงมหาดไทย
ผู้ช่วยรัฐมนตรีประจํากระทรวงฯ ดีอีเอส ร่วมเวทีประชุมคณะกรรมการผู้ช่วยรัฐมนตรี ครั้งที่ 8/2563 จัดโดยกระทรวงมหาดไทย
เมื่อวันที่ 25 ธันวาคม 2563 นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ร่วมประชุมคณะกรรมการผู้ช่วยรัฐมนตรี ครั้งที่ 8/2563 โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานกล่าวเปิดการประชุมฯ กล่าวย้ําว่า กรรมการผู้ช่วยรัฐมนตรีเป็นผู้มีบทบาทสําคัญในการสนับสนุนการปฏิบัติราชการของคณะรัฐมนตรีและรัฐมนตรีในแต่ละกระทรวงด้วยความมุ่งมั่นและทุ่มเทอย่างต่อเนื่อง ซึ่งการประชุมคณะกรรมการผู้ช่วยรัฐมนตรีนี้ถือเป็นวาระสําคัญที่กรรมการผู้ช่วยรัฐมนตรีจะได้ร่วมกันแลกเปลี่ยนความคิดเห็น รวมถึงให้ข้อเสนอแนะที่เป็นประโยชน์ต่อการดําเนินงานของกระทรวง เพื่อนําข้อสรุปมาเป็นแนวทางสนับสนุนการบริหารราชการแผ่นดินของคณะรัฐมนตรีต่อไป สําหรับการประชุมคณะกรรมการผู้ช่วยรัฐมนตรี ครั้งที่ 8/2563 นี้ ได้มีกรรมการผู้ช่วยรัฐมนตรีประจํานายกรัฐมนตรี กรรมการผู้ช่วยรัฐมนตรีประจํากระทรวง กรรมการผู้ช่วยรัฐมนตรี ผู้บริหารระดับสูงของกระทรวงมหาดไทย และเจ้าหน้าที่ที่เกี่ยวข้อง ร่วมรับฟัง ณ ห้องประชุมนริศรานุสรณ์ ชั้น 11 อาคาร 11 ชั้น กรมโยธาธิการและผังเมือง ถนนพระราม 6 กรุงเทพมหานคร
******************
รัฐบาลไทย-ข่าวทำเนียบรัฐบาล-สมาชิก กบข. รับสิทธิประกันภัยโควิด-19 ฟรี จากทิพยประกันภัย
วันศุกร์ที่ 25 ธันวาคม 2563
สมาชิก กบข. รับสิทธิประกันภัยโควิด-19 ฟรี จากทิพยประกันภัย
จากสถานการณ์การแพร่ระบาดของไวรัส COVID-19 ในหลายพื้นที่ กบข. มีความห่วงใยสุขภาพของสมาชิกและครอบครัว จึงได้ร่วมกับ บมจ.ทิพยประกันภัย มอบสิทธิพิเศษ “ประกันภัยโควิด-19 สําหรับสมาชิก กบข.” โดยไม่มีค่าใช้จ่าย สมาชิกจะได้รับการคุ้มครองยาวนาน 30 วัน
ดร.ศรีกัญญา ยาทิพย์ เลขาธิการคณะกรรมการ กองทุนบําเหน็จบํานาญข้าราชการ (กบข.) กล่าวว่า จากสถานการณ์การแพร่ระบาดของไวรัส COVID-19 ในหลายพื้นที่ กบข. มีความห่วงใยสุขภาพของสมาชิกและครอบครัว จึงได้ร่วมกับ บริษัท ทิพยประกันภัย จํากัด (มหาชน) มอบสิทธิพิเศษ “ประกันภัยโควิด-19 สําหรับสมาชิก กบข.” โดยไม่มีค่าใช้จ่าย สมาชิกจะได้รับการคุ้มครองยาวนาน 30 วัน ชดเชยภาวะโคมาจากการติดเชื้อ COVID-19 วงเงินสูงสุด 100,000 บาท
สมาชิกกดรับสิทธิ์ได้ตั้งแต่วันนี้ ถึงวันที่ 31 ธันวาคม 2563 เพียงพิมพ์ค้นหาไลน์ไอดี “@tipgo” และกดเพิ่มเพื่อน ต่อมากดลงทะเบียนรับประกันภัยโควิด-19 โดยสมาชิกกรอกข้อมูลให้ครบถ้วน จัดส่งข้อมูลผ่านระบบ หลังจากนั้นยืนยันการใช้สิทธิ์สมาชิก กบข. โดยพิมพ์คําว่า “กบข.” ในกล่องข้อความไลน์ Dhipaya Insurance ซึ่งเจ้าหน้าที่จะตอบกลับข้อความของสมาชิกเพื่อยืนยันการได้รับสิทธิ์และเริ่มต้นการคุ้มครองทันที
สมาชิกที่สนใจสอบถามรายละเอียดโครงการเพิ่มเติมได้ที่ ฝ่ายธุรกิจภาครัฐและรัฐวิสาหกิจ บมจ.ทิพยประกันภัย โทร. 0-2239-2830 ถึง 7 หรือติดตามข่าวสารสวัสดิการใหม่ได้ทาง Facebook กบข. หรือ Line กบข. พิมพ์ค้นหาไอดี @gpfcommunity
รัฐบาลไทย-ข่าวทำเนียบรัฐบาล-รมช.สาธิต เปิดศูนย์ผ่าตัดโรคซับซ้อนด้วยหุ่นยนต์โรงพยาบาลราชวิถี
วันศุกร์ที่ 25 ธันวาคม 2563
รมช.สาธิต เปิดศูนย์ผ่าตัดโรคซับซ้อนด้วยหุ่นยนต์โรงพยาบาลราชวิถี
รัฐมนตรีช่วยว่าการกระทรวงสาธารณสุข เปิดตัวศูนย์ผ่าตัดด้วยหุ่นยนต์โรงพยาบาลราชวิถี ใช้หุ่นยนต์ช่วยผ่าตัดรุ่นใหม่มีเทคโนโลยีภาพ 3 มิติ แขนกลเคลื่อนไหว 7 ทิศทาง ผ่าตัดรักษาโรคซับซ้อนหลายระบบอย่างแม่นยํา ลดภาวะแทรกซ้อน มีความปลอดภัยมากขึ้น
รัฐมนตรีช่วยว่าการกระทรวงสาธารณสุข เปิดตัวศูนย์ผ่าตัดด้วยหุ่นยนต์โรงพยาบาลราชวิถี ใช้หุ่นยนต์ช่วยผ่าตัดรุ่นใหม่มีเทคโนโลยีภาพ 3 มิติ แขนกลเคลื่อนไหว 7 ทิศทาง ผ่าตัดรักษาโรคซับซ้อนหลายระบบอย่างแม่นยํา ลดภาวะแทรกซ้อน มีความปลอดภัยมากขึ้น ฟื้นตัวเร็ว ลดเวลาการครองเตียง รองรับผู้ป่วยมากขึ้น
วันนี้ (25 ธันวาคม 2563) ที่อาคารศูนย์การแพทย์ราชวิถี โรงพยาบาลราชวิถี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ และนายแพทย์สมเกียรติ ลลิตวงศา ผู้อํานวยการโรงพยาบาลราชวิถี ร่วมเปิดห้องผ่าตัดแห่งใหม่ และศูนย์ผ่าตัดด้วยหุ่นยนต์โรงพยาบาลราชวิถี เพื่อรองรับการผ่าตัดรักษาที่มีความซับซ้อน พร้อมชมการสาธิตการใช้งานหุ่นยนต์ช่วยผ่าตัดรุ่นใหม่
ดร.สาธิตกล่าวว่า กระทรวงสาธารณสุข มีนโยบายให้โรงพยาบาลทุกแห่งนําเทคโนโลยีและนวัตกรรมทางการแพทย์เพิ่มคุณภาพบริการและความปลอดภัยให้กับประชาชน โดยเฉพาะโรงพยาบาลที่เป็นศูนย์เชี่ยวชาญรักษาโรคที่มีความยุ่งยากและซับซ้อน สําหรับโรงพยาบาลราชวิถี กรมการแพทย์ เป็นโรงพยาบาลต้นแบบและสนับสนุนวิชาการให้แก่โรงพยาบาลในส่วนภูมิภาค ได้นํานวัตกรรมทางการแพทย์ต่าง ๆ มาอํานวยความสะดวก เพิ่มประสิทธิภาพ ความปลอดภัยให้กับทั้งผู้ป่วยและบุคลากรทางการแพทย์ เพิ่มพื้นที่ส่วนให้บริการผ่าตัดแห่งใหม่และศูนย์ผ่าตัดด้วยหุ่นยนต์ เพื่อดูแลรักษาผู้ป่วยที่มีความจําเป็นต้องได้รับการผ่าตัดรักษาที่ซับซ้อน นําหุ่นยนต์ช่วยผ่าตัดรุ่นใหม่มาติดตั้งที่มีเทคโนโลยีภาพ 3 มิติ และแขนกลที่เคลื่อนไหวได้ 7 ทิศทาง คล้ายการเคลื่อนไหวของมือมนุษย์ โดยตัวหุ่นยนต์อยู่ข้างคนไข้ทําการผ่าตัดเลียนแบบการเคลื่อนไหวของมือศัลยแพทย์ที่ควบคุมสั่งการอยู่ที่เครื่องควบคุม ทําให้มีความแม่นยําในการผ่าตัด โดยเฉพาะตําแหน่งที่เข้าถึงได้ยาก ช่วยลดภาวะแทรกซ้อนในการผ่าตัดได้ มีความปลอดภัยในการรักษามากขึ้น ระยะเวลาในการฟื้นตัวเร็วขึ้น และพักรักษาตัวในโรงพยาบาลสั้นลง รวมทั้งลดการสัมผัสระหว่างผู้ป่วยและแพทย์ผู้ผ่าตัด ลดการแพร่กระจายเชื้อในสถานการณ์โรคโควิด 19
นายแพทย์สมศักดิ์กล่าวว่า ศูนย์ผ่าตัดด้วยหุ่นยนต์สามารถรองรับการผ่าตัดผู้ป่วยมะเร็ง และโรคที่ต้องอาศัยการผ่าตัดที่ซับซ้อนในหลายระบบได้ เช่น โรคในระบบทางเดินปัสสาวะ ได้แก่ มะเร็งต่อมลูกหมาก, โรคระบบโสต ศอ นาสิก ได้แก่ โรคของต่อมทอลซิล และมะเร็งที่โคนลิ้น, โรคในระบบศัลยศาสตร์ ได้แก่ โรคมะเร็งตับ และลําไส้ใหญ่, โรคในระบบนรีเวช ได้แก่ เนื้องอกมดลูก และโรคในระบบหัวใจและทรวงอก เป็นต้น นอกจากนี้ เพื่อลดความแออัดของผู้มารับบริการ โรงพยาบาลราชวิถีได้เพิ่มห้องผ่าตัดแห่งใหม่ จํานวน 11 ห้อง ได้แก่ ห้องผ่าตัดแผนกจักษุ 4 ห้อง ห้องผ่าตัดออร์โธปิดิกส์ 3 ห้อง ห้องผ่าตัดอุบัติเหตุฉุกเฉิน 3 ห้อง และศูนย์ผ่าตัดด้วยหุ่นยนต์ 1 ห้อง ที่ชั้น 4 อาคารศูนย์การแพทย์โรงพยาบาลราชวิถี รองรับผู้ป่วยที่มีจํานวนเพิ่มขึ้นเฉลี่ย 6,000 รายต่อวัน รวมทั้งผู้ป่วยที่ต้องได้รับการผ่าตัดซับซ้อนที่มีมากขึ้นด้วย
********************************************* 25 ธันวาคม 2563
รัฐบาลไทย-ข่าวทำเนียบรัฐบาล-รมต.นร. นายอนุชาฯ  มั่นใจ คนไทยต้องชนะโควิด ชวนร่วมสวดมนต์ข้ามปี Online ผ่านช่อง 7 HD  NBT2HD และ MCOT เพื่อความเป็นสิริมงคลตลอดปี 2564
วันศุกร์ที่ 25 ธันวาคม 2563
รมต.นร. นายอนุชาฯ  มั่นใจ คนไทยต้องชนะโควิด ชวนร่วมสวดมนต์ข้ามปี Online ผ่านช่อง 7 HD  NBT2HD และ MCOT เพื่อความเป็นสิริมงคลตลอดปี 2564
รมต.นร. นายอนุชาฯ  มั่นใจ คนไทยต้องชนะโควิด ชวนร่วมสวดมนต์ข้ามปี Online ผ่านช่อง 7 HD  NBT2HD และ MCOT เพื่อความเป็นสิริมงคลตลอดปี 2564
วันนี้(25ธันวาคม2563)เวลา09.00น.ณตึกบัญชาการ1ทําเนียบรัฐบาลนายอนุชานาคาศัยรัฐมนตรีประจําสํานักนายกรัฐมนตรีให้สัมภาษณ์สื่อมวลชนว่าจากสถานการณ์แพร่ระบาดเชื้อไวรัสโควิด-19ระลอกที่2ซึ่งพบจํานวนผู้ติดเชื้อเป็นจํานวนมากและมีการแพร่ระบาดหลายจังหวัดอย่างรวดเร็วรัฐบาลโดยสํานักงานพระพุทธศาสนาแห่งชาติจึงงดจัดพิธีเจริญพระพุทธมนต์ในวัดต่างๆทั่วประเทศเพื่อยับยั้งและป้องกันการแพร่ระบาดแต่จะมีการถ่ายทอดสดพิธีเจริญพระพุทธมนต์จากวัดอรุณราชวรารามวรวิหารให้ประชาชนได้ติดตามชมและร่วมเจริญจิตตภาวนาผ่านทางสถานีโทรทัศน์ช่อง7 HDและสถานีวิทยุโทรทัศน์แห่งประเทศไทย(NBT2HD)รวมทั้งสื่อOnlineของวัดอรุณราชวรารามและสํานักงานพระพุทธศาสนาแห่งชาติและ9 MCOTในวันที่31ธันวาคม2563เวลา23.00น.เป็นต้นไปจนกว่าจะเสร็จสิ้นพิธีเพื่อความเป็นสิริมงคลแก่ตนเองและประเทศชาติและมีความเจริญรุ่งเรืองตลอดปี2564
รัฐมนตรีประจําสํานักนายกรัฐมนตรีกล่าวถึงกรณีที่พบผู้ติดเชื้อไวรัสโควิด-19ในพื้นที่จ.ชัยนาทจํานวน6รายโดยรายแรกเป็นพ่อค้าอาหารทะเลที่เดินทางมาจากสมุทรสาครมีการแพร่ระบาดไปยังผู้ติดเชื้อ2รายเป็นแม่ลูกที่เข้ารับการรักษาคลีนิกเดียวกันรวมทั้งสมาชิกในครอบครัวของผู้ติดเชื้อรายแรกตรวจพบเชื้อเพิ่มเติมอีก3รายนั้นทางจ.ชัยนาทได้ดําเนินการเชิงรุกในการป้องกันและยับยั้งการแพร่ระบาดโดยมีการควบคุมพื้นที่ที่เกิดการแพร่ระบาดจึงขอให้ประชาชนชาวชัยนาทมั่นใจว่ารัฐบาลมีการดําเนินงานอย่างเข้มงวด
รัฐมนตรีประจําสํานักนายกรัฐมนตรีกล่าวเพิ่มเติมว่าพลเอกประยุทธ์จันทร์โอชานายกรัฐมนตรีเน้นย้ําเรื่องความร่วมมือความสามัคคีของคนในประเทศซึ่งตนมีความมั่นใจว่า“แม้โรคนี้จะร้ายแรงเพียงใดแต่สู้พี่น้องคนไทยไม่ได้”หากเรามีความรักความสามัคคีก็จะเอาชนะโรคร้ายที่กําลังเผชิญอยู่ไปได้ดั่งเช่นการแพร่ระบาดระลอกแรกที่เราสามารถเอาชนะมาได้จึงขอให้ประชาชนอย่าตื่นตระหนกกับสถานการณ์แพร่ระบาดขอให้ทุกฝ่ายเห็นอกเห็นใจช่วยดูแลซึ่งกันและกันในฐานะพี่น้องคนไทยด้วยกัน
..................
รัฐบาลไทย-ข่าวทำเนียบรัฐบาล-กระทรวงมหาดไทยชี้แจงปัญหาขาดผู้รับผิดชอบในการควบคุมตัวแรงงานต่างด้าวระหว่างรอผลตรวจไวรัสโควิด- 19
วันศุกร์ที่ 25 ธันวาคม 2563
กระทรวงมหาดไทยชี้แจงปัญหาขาดผู้รับผิดชอบในการควบคุมตัวแรงงานต่างด้าวระหว่างรอผลตรวจไวรัสโควิด- 19
โฆษกกระทรวงมหาดไทย ชี้แจงปัญหาขาดผู้รับผิดชอบในการควบคุมตัวแรงงานต่างด้าวระหว่างรอผลตรวจไวรัสโควิด-19
วันพฤหัสบดีที่ 24 ธันวาคม พ.ศ. 2563 นายสมคิด จันทมฤก รองปลัดกระทรวงมหาดไทย ในฐานะโฆษกกระทรวงมหาดไทย ชี้แจงข้อเท็จจริงตามที่มีการอ้างว่าภายหลังจับบุคคลต่างด้าวได้แล้ว กลับไม่มีสถานที่กักกันตัวเพื่อดูอาการนั้น จังหวัดประจวบคีรีขันธ์ขอชี้แจงว่า ได้มีการเตรียมจัดหาสถานที่สํารองเพื่อเป็นสถานกักกันตัวสําหรับบุคคลที่ลักลอบหลบหนีเข้าเมืองโดยผิดกฎหมายไว้ในพื้นที่ของจังหวัดประจวบคีรีขันธ์ จํานวน 8 อําเภอ ซึ่งปัจจุบันสถานการณ์ที่ผู้ลักลอบหลบหนีเข้าเมืองโดยผิดกฎหมายมีจํานวนน้อย และไม่บ่อยครั้งที่หน่วยงานจับกุมจะเป็นผู้ควบคุมและกักกันตัวเพื่อรอผลตรวจสอบหาเชื้อโควิด – 19 ซึ่งหากผลเป็นลบก็จะส่งพนักงานสอบสวนในพื้นที่เพื่อดําเนินคดีต่อไป ประกอบกับสถานีตํารวจในพื้นที่มีสถานที่เพื่อกักกันตัวเพียงพอซึ่งไม่ขัดข้องที่จะควบคุมตัวไว้ก่อนส่งดําเนินคดี
จังหวัดมีมาตรการในการแก้ปัญหา ดังนี้ 1) กรณีที่มีผู้หลบหนีเข้าเมืองเป็นจํานวนมาก จังหวัดได้จัดเตรียมสถานที่กักกันไว้รองรับทุกอําเภอแล้ว เพื่อรอผลตรวจหาเชื้อและดําเนินคดีต่อไป แต่หากกรณีมีจํานวนน้อยจะใช้มาตรการตาม พรบ. ควบคุมโรคจังหวัดประจวบคีรีขันธ์ โดยใช้มาตรการกักกันตัว ณ จุดเกิดเหตุจนกว่าจะทราบผลตรวจที่ถูกต้อง 2) สําหรับงบประมาณค่าใช้จ่ายในสถานกักกันตัวฯ จังหวัดได้มีการเตรียมพร้อมเพื่อสนับสนุน จากงบประมาณในการป้องกันและยับยั้งสาธารณภัย (งป.ฉุกเฉิน) ในกรณีหากมีผู้หลบหนีเข้าเมืองจํานวนมากในคราวเดียวกัน 3) เจ้าหน้าที่สาธารณสุข จะมีชุดเคลื่อนที่เร็วเพื่อออกตรวจสารคัดหลั่งเชื้อโควิด – 19 ทันที ถ้ามีการร้องขอ อีกทั้งจังหวัดจะดําเนินการจัดอบรมเจ้าหน้าที่สาธารณสุขโรงพยาบาลส่งเสริมสุขภาพตําบลทุกตําบลให้สามารถตรวจคัดกรองหาเชื้อโควิด – 19 ได้ พร้อมทั้งสนับสนุนชุดตรวจหาเชื้อประจําใน รพ.สต. ในพื้นที่ใกล้ชายแดนทุกตําบล เพื่อส่งไปตรวจในห้อง LAB โรงพยาบาลประจวบคีรีขันธ์ได้ทันที 4) จังหวัดประจวบคีรีขันธ์ได้กําชับให้เจ้าหน้าที่ในส่วนที่เกี่ยวข้องเพิ่มความเข้มงวดตามมาตรการในการป้องกันและยับยั้งเชื้อโควิด – 19 ในประเด็นที่เกี่ยวข้องในการควบคุมตัวแรงงานต่างด้าวระหว่างรอผลตรวจไวรัสโควิด – 19
นายแพทย์โอภาส การ์ยกวินพงศ์ อธิบดีกรมควบคุมโรค ยังชี้แจงถึงข้อร้องเรียนของแพทย์ชนบทไม่ได้รับการจัดสรรงบประมาณค่าตรวจเชื้อไวรัสโควิด-19 กลุ่มแรงงานต่างด้าวว่า งบประมาณสําหรับต่างด้าวทุกกรณีในกรณีเข้าเกณฑ์ PUI และกลุ่มที่อยู่ในระบบการเฝ้าระวัง เช่น ผู้ต้องขังแรกรับ ผู้ต้องกักแรกรับหลบหนีเข้าเมือง เป็นต้น กรมควบคุมโรคมีการสนับสนุนค่าตรวจทั้งคนไทยและต่างด้าว ตั้งแต่เดือน ม.ค. ถึง มี.ค. และจ่ายให้กลุ่มต่างด้าวทุกกรณี ตั้งแต่ มี.ค.- ก.ย.63 จากงบกลางที่ได้รับมาจากรัฐบาลเป็นจํานวนเงิน 86,194,500 บาท ให้ทุกหน่วยที่เรียกเก็บมาในปีงบประมาณ 2564 ยังสนับสนุนการตรวจสําหรับต่างด้าว โดยงบประมาณของกรมควบคุมโรคซึ่งไม่เพียงพอ จึงได้ทําการของบประมาณเป็นงบกลางจากสํานักงบประมาณซึ่งอยู่ระหว่างรองบประมาณ แต่มีการแจ้งว่าสามารถเบิกจ่ายจากกรมควบคุมโรคได้ ซึ่งให้มาตั้งเบิกไว้ก่อน รอได้รับงบประมาณจะตัดจ่ายให้ ขณะนี้อยู่ในขั้นตอนขอรับงบประมาณ
------------------